Hotel Central Hersonissos *** - BeachTours.dk
Hotel Central Hersonissos er et hyggeligt, familiedrevet hotel, som ligger 200 meter fra stranden samt meget tæt på byen, der byder på både restauranter, caféer og butikker. Hotellet er et ideelt valg for par, der ønsker en rolig ferie i komfortable, græske omgivelser, tæt på både strand og by.
Hotellet byder på pool-område med solstole og parasoller. Indendørs findes billardbord samt computer-hjørne (mod gebyr).
I baren kan du nyde lækre, forfriskende drikkevarer og buffet-restauranten serverer gode retter i et varieret udvalg, både morgen og aften. Dit ophold på Hotel Central Hersonissos er inklusiv halvpension, som består af morgenmad og aftensmad.
På Hotel Central Hersonissos kan du vælge mellem følgende værelsestyper:
Dobbeltværelse Superior til max. 3 personer. Nyrenoveret i 2014, og indrettet i moderne stil.
Alle værelser er med balkon eller terrasse, og er desuden udstyret med TV, telefon, gratis WI-FI, minikøleskab og hårtørrer. A/C og safeboks er mod gebyr.
I øvrigt: Hotellet tilbyder gratis WI-FI på alle fællesområder. Der er mulighed for at parkere gratis ved hotellet (begrænsede pladser).